જવાબમાં ઉતરેલી ભારતીય ટીમે 13.2 ઓવરમાં 2 વિકેટનાં નુકસાને જ લક્ષ્ય પ્રાપ્ત કરી લીધું હતું. 121 રનનાં ટાર્ગેટ સાથે ઉતરેલી ભારતીય ટીમને પહેલો ઝટકો રોહિત શર્માનાં સ્વરૂપે લાગ્યો હતો. અલ અમીને બીજી જ ઓવરમાં રોહિત શર્માની વિકેટ ઝડપી હતી. રોહિત સૌમ્ય સરકારનાં હાથે કેચ આઉટ થયો હતો. રોહિત માત્ર એક જ રન પર આઉટ થતા ભારતીય ટીમને એક મોટો ઝટકો લાગવાની સાથે તે થોડા દબાણમાં આવી ગઇ હતી. જો કે ત્યાર બાદ દિલ્હીનાં બે ધુરંધરો વિરાટ કોહલી અને શિખર ધવને મેચને આગળ ધપાવી હતી.